Δωμάτια Καβάλας

Τα Δωμάτια (μέχρι το 1926 Σαμάκοβο) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 457 κατοίκους. Βρίσκεται σε υψόμετρο 160 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Δωματιών.

Στη θέση «Βαλτούδα» στο Παγγαίο, 3,5 χλμ βόρεια του χωριού έχουν εντοπιστεί λείψανα τοίχων και μεταλλουργικές σκωρίες. Κατά την τουρκοκρατία, στην περιοχή κατασκευάστηκαν έξι πετρόκτιστα γεφύρια, τα οποία κηρύχθηκαν διατηρητέα μνημεία το 1990. Τα γεφύρια είναι τοξωτά, κατασκευασμένα από ημιλαξευτούς λίθους. Στις αρχές του 20ού αιώνα, ήταν ένα από τα μεγαλύτερα χωριά της περιοχής, με πάνω από 1000 κατοίκους, όλοι μουσουλμάνοι. Η νεοελληνική ονομασία του χωριού προέκυψε από τον οικισμό Δωμάτια της περιοχής Σωκίων της Μικράς Ασίας , από τον οποίο μεταφέρθηκαν 200 προσφυγικές οικογένειες κατά την ανταλλαγή πληθυσμών του 1923, σύμφωνα με την Συνθήκη της Λωζάνης.

Είναι αναγνωρισμένα ως παραδοσιακός οικισμός.

Το χωριό Δωμάτια έβγαλε τον πιο ανερχόμενο Ελληνα πρωθυπουργό μετά τον Ελευθέριο Βενιζέλο εν ονόματι Τσάκα Θωμά.

Παραπομπές 

Δήμος Παγγαίου
Χωριά του νομού Καβάλας